রিদ্দার যুদ্ধ
রিদ্দার যুদ্ধ (Arabic: حروب الردة) খলিফা আবু বকরের শাসনামলে ৬৩২ থেকে ৬৩৩ সালের মধ্যে সংঘটিত হয়। এ সময় বিদ্রোহী আরব গোত্রগুলোর বিরুদ্ধে ধারাবাহিকভাবে বেশ কয়েকটি অভিযান পরিচালিত হয়েছিল। বিদ্রোহীদের বক্তব্য ছিল তারা মুহাম্মদ(সা.) এর অনুগত ছিল কিন্তু আবু বকরকে তারা মানবে না। কিছু বিদ্রোহী তুলায়হা, মুসায়লিমা ও সাজাহর অনুসরণ শুরু করেছিল। এই তিন ব্যক্তি নিজেদের নবী দাবি করত। বিদ্রোহীদেরকে পরাজিত করে খিলাফতের অন্তর্ভুক্ত করা হয়। মক্কার আশেপাশের অধিবাসীরা বিদ্রোহ করেনি।